fi fi fr fi la fi fi fi fr fi fi fi fi fi fi fi fi fi fi da de ru fi ms fi fi la fi fi fi fi fi fi sw fi fi fi fi fi fi fi fi fi fi fi fi pt fi fi fi fi fi fi fi fi fi fi fi fi fi fi fi fi fi fi fi fi fi et fi fi fi fi fi fi fi fi fi it fi fi fi fi fi et fi fi fi fi fi fi fi da de ru fi ms fi fi
Wihurin kansainvälisten palkintojen rahasto →
Jenny ja Antti Wihurin rahasto
Hallitus päättää säätiön suurista linjoista, ja toimiston henkilökunta pyörittää jokapäiväistä toimintaa.
Hallitus valvoo säätiön etua ja alkuperäisen tarkoituksen toteutumista. Säätiön hallitukseen kuuluu kahdeksan jäsentä, joista jokaisen toimikausi kestää neljä vuotta kerrallaan. Säätiön hallitus muun muassa vahvistaa tilinpäätöksen ja päättää seuraavan vuoden talousarviosta, sijoituspolitiikasta, jaettavan avustus- ja palkintosumman suuruudesta sekä tavasta, millä apurahat ja palkinnot jaetaan. Hallituksen esittelijänä toimii ja päätösten täytäntöönpanosta vastaa rahaston asiamies. Hallituksen muodostamisperusteet määritellään säätiön säännöissä.
Filosofian tohtori Seija Sihvola
Hallituksen jäsenet alkaen vasemmalta: Leena Svinhufvud, Petri Suomala, Minnaliisa Vehkala, Arto Hiltunen, Tapani Väljä, Seija Sihvola ja Risto Aarnio-Wihuri. Kuvasta puuttuu Jukka Paasikivi.
Jenny ja Antti Wihurin rahaston hallituksen hyväksymiä esteellisyyssääntöjä noudatetaan säätiön päätöksenteossa ja erityisesti apurahojen ja palkintojen jaossa. Rahaston päätöksenteko perustuu oikeellisuuteen, puolueettomuuteen ja objektiivisuuteen.
Jenny ja Antti Wihurin rahaston hallitus tai sen valtuuttama varainhoitotoimikunta tekevät päätökset myönnettävistä apurahoista ja palkinnoista. Hallitus ja varainhoitotoimikunta käyttävät tarvittaessa apunaan asiantuntijalautakuntien tai asiantuntijoiden ehdotuksia apurahojen ja palkintojen saajiksi.
Varainhoitotoimikunnan muodostavat hallituksen puheenjohtaja, kaksi hallituksen jäsentä ja säätiön asiamies. Sen tehtävänä on muun muassa valmistella rahaston talousarvio ja tilinpäätös. Se myös suunnittelee ja toteuttaa rahaston sijoitustoimintaa hallituksen asettaman sijoituspolitiikan puitteissa. Varainhoitotoimikunnan esittelijänä toimii ja päätösten täytäntöönpanosta vastaa rahaston asiamies.
ekonomi Arto Hiltunen, puheenjohtaja
ekonomi Tapani Väljä, varapuheenjohtaja
kauppatieteiden maisteri Arto Mäenmaa, rahaston asiamies
Kauppatieteiden maisteri, EMBA, Arto Mäenmaa on toiminut Jenny ja Antti Wihurin rahaston asiamiehenä vuodesta 1998. Hän vastaa rahaston operatiivisesta sijoitus- ja apurahatoiminnasta sekä toiminnan suunnittelusta.
Hän on myös Wihurin kansainvälisten palkintojen rahaston asiamies ja Helsingin kauppakorkeakoulun tukisäätiön toimitusjohtaja. Arto Mäenmaa on mm. Säätiöt ja rahastot ry:n ja Reijo Rautauoman säätiön hallituksen varanpuheenjohtaja sekä Uuden Päivän Rahaston hallituksen jäsen ja Erätauko-säätiön hallituksen puheenjohtaja.
Varatuomari Jukka Lehmusvirta vastaa säätiön kiinteistöistä ja sopimuksista.
Eija Pitkänen palvelee apurahanhakijoita ja -saajia apurahan hakemiseen, maksatukseen ja muissa apurahoihin liittyvissä käytännön kysymyksissä. Lisäksi hän hoitaa kiinteistöreskontraa.
Asiamiehen assistenttina Sari Ulfstedt huolehtii toimiston arjen sujumisesta. Lisäksi hän hoitaa säätiön taidekokoelmaan liittyviä käytännön asioita kuten taidevarastoa.
Mervi Kauko hoitaa säätiön kirjanpitoa, siihen liittyvää talouden viranomaisraportointia sekä maksuliikennettä.
Emilia Mäenmaa suunnittelee ja toteuttaa säätiön viestintää.
Toimiston henkilökunta alkaen ylärivistä vasemmalta: Mervi Kauko, Arto Mäenmaa, Eija Pitkänen ja Emilia Mäenmaa. Alarivissä: Jukka Lehmusvirta ja Sari Ulfstedt.
Siirry takaisin ylös ↑
Seuraa meitä facebookissa →
Seuraa meitä instagramissa →
Jenny ja Antti Wihurin rahasto
puhelin 09 454 2400
fax 09 444 590
© Jenny ja Antti Wihurin rahasto 2022